62018TJ0757_INF
A Törvényszék 2022. január 19‑i ítélete –Koinopraxia Touristiki Loutrakiou kontra Bizottság
(T‑757/18. sz. ügy)
„Állami támogatások – Görög kaszinók – Különböző összegű belépődíjakra 80%‑os illetéket kivető szabályozás – Az állami kaszinók és a magánkaszinók megkülönböztetése – Panasz – A támogatást a belső piaccal összeegyeztethetetlennek és jogellenesnek nyilvánító és a visszatéríttetését elrendelő határozat – A határozatnak a Törvényszék ítéletével történő megsemmisítése – Állami támogatás hiányát megállapító határozat – Megsemmisítés iránti kereset – Megtámadható aktus – Elfogadhatóság – Védelemhez való jog”
1.
Bírósági eljárás – Beavatkozás – Az alperes által fel nem hozott elfogadhatatlansági kifogás – Elfogadhatatlanság – Eljárásgátló okok fennállása miatti elfogadhatatlanság – A bíróság által hivatalból történő vizsgálat
(A Bíróság alapokmánya, 40. cikk, negyedik bekezdés; a Törvényszék eljárási szabályzata, 129. cikk, és 142. cikk, (3) bekezdés)
(lásd: 32. pont)
2.
Megsemmisítés iránti kereset – Keresettel megtámadható aktusok – Joghatások kiváltására irányuló aktusok – Fogalom – A támogatásnak a belső piaccal való összeegyeztethetetlenségét megállapító első határozat megsemmisítését követően az állami támogatás hiányát megállapító bizottsági határozat – A hivatalos vizsgálati eljárást az eredetileg benyújtott panaszban felhozott nem minden tényező tekintetében lezáró megsemmisített határozat – Bennfoglaltság
(EUMSZ 108. cikk, (3) bekezdés, és EUMSZ 263. cikk)
(lásd: 44–55. pont)
3.
Államok által nyújtott támogatások – Közigazgatási eljárás – A Bizottság kötelezettségei – A támogatásnak a belső piaccal való összeegyeztethetetlenségét megállapító és visszatéríttetését elrendelő bizottsági határozat – Jogban való tévedés és nyilvánvaló mérlegelési hibák miatti megsemmisítés – Azon tény, hogy a megsemmisítést kimondó ítélet által megkövetelt újabb elemzést a Bizottság elvégezheti az ügy vizsgálatának újrakezdése nélkül – A meghallgatáshoz való jognak a megsemmisített határozat elfogadása során történő tiszteletben tartása – Új határozat elfogadás a hivatalos vizsgálati eljárás újbóli megindítása nélkül – Megengedhetőség
(EUMSZ 108. cikk, (2) bekezdés, és EUMSZ 266. cikk)
(lásd: 66–72., 79–89., 91–101. pont)
4.
Európai uniós jog – Elvek – Védelemhez való jog – A Bizottság által indított közigazgatási eljárásokra való alkalmazás – Jogellenes támogatási intézkedés vizsgálata – Az érdekeltek kizárása mellett csak a tagállamokat megillető jogok
(EUMSZ 108. cikk, (2) bekezdés)
(lásd: 90., 91. pont)
Tárgy
Az egyes görög kaszinókra vonatkozóan Görögország által végrehajtott SA.28973 – C 16/2010. (korábbi NN 22/2010. és korábbi CP 318/2009.) számú intézkedésről szóló 2018. augusztus 9‑i (EU) 2018/1575 bizottsági határozat (HL 2018. L 262., 61. o.) megsemmisítése iránt az EUMSZ 263. cikk alapján benyújtott kérelem.
Rendelkező rész
1)
A Törvényszék a keresetet elutasítja.
2)
A Törvényszék a Koinopraxia Touristiki Loutrakiou AE OTA – Loutraki AE – Klab Otel Loutraki Kazino Touristikes kai Xenodocheiakes Epicheiriseis AE‑t kötelezi a költségek viselésére.